ADVANC ฉลอง12ปี “AIS Serenede” ออกแพ็คเกจเบอร์พิเศษ-ลุ้นรางวัล
 ADVANC ฉลองครบรอบ 12 ปี “เอไอเอส เซเรเนด” ด้วยแคมเปญ “The Ultimate Pride” ภายใต้แนวคิด “ยิ่งกว่าที่สุด คือความประทับใจไม่รู้จบ” ออกแพ็คเกจเบอร์สุดพิเศษ และลุ้นรับของขวัญอีกมากมาย
21 มิ.ย. 2559


นางบุษยา สถิรพิพัฒน์กุล รองกรรมการผู้อำนวยการ สายงานบริหารลูกค้าและการบริการ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า เอไอเอส เซเรเนด ฉลองครบรอบ 12 ปี ด้วยแคมเปญ “The Ultimate Pride” ภายใต้แนวคิด “ยิ่งกว่าที่สุด คือความประทับใจไม่รู้จบ” ตอกย้ำการเป็นที่ 1 ของโปรแกรมการดูแลลูกค้าในประเทศไทย โดยมอบความพิเศษที่มากยิ่งขึ้น ตอบรับไลฟ์สไตล์ในยุคดิจิทัล  ขยายความพิเศษครอบคลุมความคุ้มค่าในด้านการเงินและการลงทุน รวมทั้งมอบประสบการณ์ที่เหนือระดับด้วยแพ็คเกจเบอร์สุดพิเศษ และลุ้นรับของขวัญที่เอไอเอส เซเรเนด บรรจงคัดสรรเพื่อให้ลูกค้าได้รับความประทับใจไม่รู้จบตลอดทั้งปี